**Luca Cunti** (s. 4. heinäkuuta 1989 Zürich, Sveitsi) on sveitsiläinen jääkiekkoilija, joka pelaa National League A -joukkue EHC Bielissä. Hän on pelipaikaltaan keskushyökkääjä. Cuntin vahvuuksiin kuuluu luovuus, pelinrakentaminen, kädet, kiekonhallinta ja nopeus. Hänen heikkouksiinsa kuuluu voiman ja fysiikan puute, laukaus ja aloittaminen.

Ura
---

### Seuraura

Cunti on Grasshopper Clubin kasvatti. Hän pelasi ensimmäiset miesten pelinsä vain 15-vuotiaana Sveitsin kolmanneksi korkeimmalla sarjatasolla 1. Ligan EHC Dübendorfissa lainalla Grasshopperin A-nuorista kaudella 2004–2005. Kaudella 2005–2006 Cunti pelasi Dübendorfissa sekä GCK Lionsin miesten joukkueessa Sveitsin korkeimmalla sarjatasolla Nationalliga B:ssä. Kaudella 2006–2007 hän esiintyi peräti viidessä eri seurajoukkueessa; suurin osan Cuntin runkosarjasta eteni Grasshopperin A-nuorissa. Seuran miesten joukkueen lisäksi hän pelasi myös NLB:tä HC Thurgaussa ja Sveitsin alle 20-vuotiaiden maajoukkueessa sekä 1. Ligaa Dübendorfissa ja SC Weinfeldenissä. Pudotuspeleissä Cunti pelasi Dübendorfin vahvuudessa.

Tampa Bay Lightning varasi Cuntin kolmannella kierroksella 75. pelaajana NHL:n varaustilaisuudessa 2007. Hän siirtyi kaudeksi 2007–2008 Pohjois-Amerikkaan ja USHL-joukkue Chicago Steelin riveihin. Kesällä 2008 QMJHL-joukkue Rimouski Océanic varasi Cuntin 17. pelaajana CHL:n varaustilaisuudessa. Hän siirtyi joukkueeseen kaudeksi 2008–2009. Cunti edusti Océanicia QMJHL-kauden päätteeksi myös Memorial Cupissa, jota joukkue isännöi.

Syyskuussa 2009 Cunti palasi kotimaahansa ja siirtyi try-outille National League A -joukkue SC Berniin. Jäätyään ilman sopimusta hän aloitti kauden 2009–2010 lokakuussa saman liigan SCL Tigersissa, jossa Cunti pelasi 12 runkosarjaottelua tehopistein 1+1=2. Kaudeksi 2010–2011 hän palasi kasvattajaseuraansa GCK Lionsiin pelaamaan NLB:tä. Cunti oli tehoilla 9+23=32 joukkueen toiseksi paras pistemies Claudio Michelin kanssa. Hän teki helmikuussa 2011 vuoden mittaisen jatkosopimuksen joukkueen kanssa, mutta Cunti aloitti kauden 2011–2012 kuitenkin sarjatasoa ylempänä ZSC Lionsissa, jonne hän sai kevääseen 2014 asti ulottuneen sopimuksen lokakuussa 2011. Kausi 2011–2012 oli Cuntille ensimmäinen kokonainen NLA:ssa ja se toi hänelle 35 runkosarjaottelussa tehot 11+13=24 sekä 15 playoff-ottelussa tehot 1+7=8. Cunti voitti kauden päätteeksi Sveitsin-mestaruuden ja hänet valittiin NLA:n parhaaksi tulokkaaksi.

Kaudella 2013–2014 Cunti teki NLA:n yhden kauden piste-ennätyksensä tehoilla 18+26=44, joilla hän oli ZSC:n paras syöttäjä Marc-André Bergeronin kanssa ja toiseksi paras pistemies Roman Wickin jälkeen. Cunti jakoi koko liigan pistepörssin neljännen sijan HC Servette Genèven Kaspars Daugaviņšin ja HC Luganon Brett McLeanin kanssa. Hän voitti kauden päätteeksi Sveitsin-mestaruuden ja valittiin NLA:n tähdistökentälliseen. Huhtikuussa 2014 Cunti teki kolmivuotisen jatkosopimuksen ZSC:n kanssa.

### Maajoukkueura

Cunti edusti Sveitsiä Sotšin olympiakisoissa 2014 sekä MM-kilpailuissa vuosina 2013 ja 2014, joista ensimmäinen turnaus päättyi hopeaan. Hän pelasi myös alle 18-vuotiaiden MM-kilpailuissa vuosina 2005 ja 2007 sekä alle 18-vuotiaiden Ivan Hlinkan muistoturnauksessa vuonna 2006.

Muuta
-----

Cuntin setä Pietro pelasi 1980-luvulla useita miesten arvokisoja.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2004–2005 | EHC Dübendorf | Sveitsi I | 2 | 0 | 0 | 0 | 0 | – | – | – | – | – |  |  |  |  |  |  | U18 | 6 | 1 | 1 | 2 | 0 |
| 2005–2006 | EHC Dübendorf | Sveitsi I | 6 | 1 | 5 | 6 | 0 | 6 | 2 | 2 | 4 | 0 |
|  | GCK Lions | NLB | 7 | 0 | 0 | 0 | 2 | – | – | – | – | – |
| 2006–2007 | SC Weinfelden | Sveitsi I | 1 | 2 | 0 | 2 | 0 | – | – | – | – | – |  |  |  |  |  |  | U18 | 6 | 3 | 1 | 4 | 6 |
|  | EHC Dübendorf | Sveitsi I | 11 | 8 | 8 | 16 | 18 | 10 | 4 | 7 | 11 | 10 |
|  | Sveitsi U20 | NLB | 3 | 0 | 0 | 0 | 2 | – | – | – | – | – |
|  | HC Thurgau | NLB | 5 | 1 | 0 | 1 | 6 | – | – | – | – | – |
|  | GCK Lions | NLB | 5 | 1 | 1 | 2 | 0 | – | – | – | – | – |
| 2007–2008 | Chicago Steel | USHL | 34 | 11 | 21 | 32 | 37 | 6 | 2 | 3 | 5 | 2 |
| 2008–2009 | Rimouski Océanic | QMJHL | 57 | 20 | 25 | 45 | 32 | – | – | – | – | – |
|  | Rimouski Océanic | M-Cup | – | – | – | – | – | 4 | 2 | 0 | 2 | 2 |
| 2009–2010 | SCL Tigers | NLA | 12 | 1 | 1 | 2 | 4 | – | – | – | – | – |
| 2010–2011 | GCK Lions | NLB | 42 | 9 | 23 | 32 | 80 | – | – | – | – | – |
| 2011–2012 | ZSC Lions | NLA | 35 | 11 | 13 | 24 | 18 | 15 | 1 | 7 | 8 | 6 | Twinskate |
| 2012–2013 | ZSC Lions | NLA | 44 | 10 | 20 | 30 | 18 | 12 | 2 | 3 | 5 | 6 |  |  |  |  |  |  | MM | 10 | 2 | 3 | 5 | 2 |
| 2013–2014 | ZSC Lions | NLA | 46 | 18 | 26 | 44 | 60 | 18 | 5 | 5 | 10 | 10 | Twinskate | Ykköstähdistö |  |  |  |  | OK | 4 | 0 | 0 | 0 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 7 | 1 | 3 | 4 | 2 |
| 2014–2015 | ZSC Lions | NLA | 34 | 9 | 14 | 23 | 14 | 17 | 3 | 4 | 7 | 2 |
| 2015–2016 | ZSC Lions | NLA | 32 | 9 | 9 | 18 | 14 | 2 | 0 | 0 | 0 | 0 |
| 2016–2017 | ZSC Lions | NLA | 24 | 4 | 4 | 8 | 6 | – | – | – | – | – |
|  | EHC Kloten | NLA | 12 | 2 | 9 | 11 | 8 | – | – | – | – | – |
| 2017–2018 | HC Lugano | NLA | 43 | 8 | 13 | 21 | 18 | 16 | 3 | 7 | 10 | 18 |
| 2018–2019 | HC Lugano | NLA | 11 | 1 | 3 | 4 | 4 | – | – | – | – | – |
| 2019–2020 | EHC Biel | NLA | 44 | 8 | 22 | 30 | 40 | – | – | – | – | – |
| 10 kautta | yhteensä | NLA | 337 | 81 | 134 | 215 | 204 | 80 | 14 | 26 | 40 | 42 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Luca Cunti**.
* Luca Cunti The Internet Hockey Databasessa (englanniksi)
* Luca Cunti *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Luca Cunti *Elite Prospects*. Everysport Media Group AB.  (englanniksi)
2. ↑  Luca Cunti Gets Tryout with Bern  23.9.2010. BoltProspects.com.  Arkistoitu 14.7.2014. Viitattu 11.6.2014. (englanniksi)
3. ↑  [tt\_news=296 Andre Signoretti verlängert........]  22.2.2011. GCK Lions. Viitattu 11.6.2014. (saksaksi)
4. ↑  Zwei Vertragsverlängerungen *ZSC Lions*.  19.10.2011. ZLE Betriebs AG.  Arkistoitu 2.4.2014. Viitattu 11.6.2014. (saksaksi)
5. ↑  Luca Cunti | 2006 U18 Memorial of Ivan Hlinka | Slovenský zväz ľadového hokeja (slovakiksi)